Amir dan Loqman Pergi ke Laut

Amir dan Loqman Pergi ke Laut ialah sebuah filem komedi jenayah Malaysia 2014 arahan Mamat Khalid terbitan Astro Shaw dan Greenlight Pictures. Ia dibintangi oleh Shuk Sahar dan Shuib Sepahtu, ditayangkan pada 25 September 2014.Haryati Karim (24 September 2014). Bila Shuib, Syuk jadi gangster  Kosmo!. Dicapai pada 21 November 2014.

Sinopsis
Mengisahkan dua orang sahabat baik Amir dan Loqman yang ingin keluar daripada sebuah kumpulan gengster dengan cuba merompak kedai-kedai kecil seperti kedai kredit kerana perlu membayar RM30, 000 seorang sebagai syarat untuk keluar daripada kumpulan berkenaan. Cubaan mereka selalu gagal dek sifat mereka yang lurus bendul malah tak pernah tahu cara untuk melakukan sebarang kegiatan jenayah.

Mereka yang pada awalnya menyangka akan popular, mudah mendapat teman wanita, memasuki kelab secara percuma dan pelbagai lagi kemewahan dan kemudahan apabila menyertai kumpulan gengster. Namun hari demi hari mereka mulai sedar yang semua ini adalah tidak benar. Sewaktu menganggotai kumpulan itu mereka diberikan kerja-kerja kecil yang langsung tidak memberi sebarang faedah kepada mereka; sehinggakan mengutip bola snuker yang terjatuh pun perlu dilakukan.

Demi meneruskan kehidupan, Amir dan Loqman masing-masing bercita-cita untuk membuka sebuah restoran di tepi laut sebaik sahaja mereka berjaya keluar daripada kumpulan gengster. Malah memasang niat untuk membawa bersama Mata Sedih, kakak yang selama ini menjaga mereka sejak mereka memasuki kumpulan itu. Dalam masa yang sama, Loqman pula telah digoda oleh teman wanita Big Joe, ketua kumpulan gengster mereka iaitu Balqis.

Pelbagai kejadian lucu berlaku di sepanjang misi terakhir mereka sehingga ada yang hampir membahayakan nyawa. Adakah mereka berjaya menyelesaikan misi untuk keluar dari kumpulan gengster? Apakah nasib yang menimpa Loqman apabila Big Joe mengetahui tentang Balqis dan dirinya? Apa yang berlaku dengan impian mereka untuk membuka restoran?

Pelakon

Pelakon utama
 Shuk Sahar sebagai Amir
 Shuib Sepahtu sebagai Loqman
 Soffi Jikan sebagai Big Joe
 Kazar Saisi sebagai Chatchai
 Rashidi Ishak sebagai Doktor Murad
 Nadia Mustafar sebagai Popinjey

Pelakon pembantu
 Kunie sebagai Mata Sedih
 Zarina Anjoulie sebagai Balqis
 Dewa Sapri sebagai Manja
 Khairul Nizam Mat Hashim sebagai Rafael
 Z. Zamri sebagai Brader Manja
 Adam Khalid sebagai Kembar 1

Penampilan khas
 Adi Putra sebagai Mamat 
 Bell Ngasri sebagai dirinya sendiri

Pelakon tambahan
 Fendy Bakry sebagai Fendy

Trivia
 Sebelum meraih kemasyhuran, Fendy Bakry memegang watak kecil dalam filem ini.

Rujukan

Pautan luar


Kategori:Filem 2014
Kategori:Filem Malaysia tahun 2014
Kategori:Filem komedi
Kategori:Filem komedi Malaysia
Kategori:Filem arahan Mamat Khalid